Petula Clark

Cantores, actores a chyfansoddwraig o Loegr yw **Petula Clark** CBE (ganed **Sally Olwen Clark**, 15 Tachwedd 1932), sydd wedi bod yn perfformio ers y 1940au.

## Bywyd cynnar 
Ganwyd Clark i Doris (*née* Phillips) a Leslie Noah Clark yn Ewell, Surrey. Roedd ei rhieni yn nyrsys yn Ysbyty Long Grove. Roedd mam Clark o dras Gymreig a'i thad yn Sais. Dyfeisiwyd yr enw llwyfan "Petula" gan ei thad, gan jocio ei fod yn gyfuniad o ddau cyn gariad iddo, Pet ac Ulla.

Yn ystod yr Ail Ryfel Byd symudodd Clark i fyw gyda'i chwaer yn nhŷ eu mamgu a dadcu yn Abercannaid, ger Merthyr Tudful, tŷ bychan o gerrig heb drydan na cyflenwad dŵr, gyda tŷ bach ar waelod yr ardd. Roedd ei thadcu yn löwr. Ei perfformiad cyntaf o flaen cynulleidfa fyw oedd yn y Colliers Arms yn Abercannaid. Roedd hefyd yn cofio byw tu allan i Lundain yn ystod y Blitz gan wylio yr ysgarmes awyr a rhedeg i loches rhag bomio, gyda'i chwaer.

## Gyrfa
Yn ddiweddarach, pan yn 8 mlwydd oed, ymunodd a phlant eraill i recordio negeseuon i'r BBC ei ddarlledu i aelodau o'r teulu yn y lluoedd argfog. Recordiwyd y digwyddiad yn Theatr y Criterion, theatr tanddaearol oedd yn ddiogel. Pan ganodd seiren cyrch awyr, roedd rhai o'r plant wedi ofni a daeth galwad am rywun i ddod ymlaen i ganu iddynt i'w tawelu. Gwirfoddolodd Petula, a roedd y bobl yn yr stafell rheoli yn hoffi ei llais cymaint, fe'i recordiwyd hi yn canu. Ei chan oedd "Mighty Rose". 

Yn ystod y 1960au, daeth yn adnabyddus am ei chaneuon bywiog gan gynnwys "Downtown," "I Know a Place," "My Love," "Colour My World," "A Sign of the Times," a "Don't Sleep in the Subway". Gwerthodd dros 70 miliwn o recordiau'n fyd-eang, gan ei gwneud y gantores Brydeinig unigol mwyaf llwyddiannus erioed a chyfeirir ati yn y "Guinness Book of World Records".

Mae gan Clark y statws hefyd o'r gyrfa bop rhyngwladol mwyaf hirhoedlog allan o bob cantores benywaidd o Brydain - 55 mlynedd, o 1954 pan aeth "The Little Shoemaker" i 20 Uchaf y DU, i 2009 pan aeth ei CD "Les Indispensables" i 10 Uchaf y siart yng Ngwlad Belg.

## Ffilmyddiaeth
* *Medal for the General* (1944)
* *Strawberry Roan* (1945)
* *Murder in Reverse* (1945)
* ''I Know Where I'm Going!* (1945)
* *Trouble at Townsend* (1946)
* *London Town* (1946)
* *Vice Versa* (1948)
* *Easy Money* (1948)
* *Here Come the Huggetts* (1948)
* *Vote for Huggett (1949)
* *The Huggetts Abroad* (1949)
* ''Don't Ever Leave Me* (1949)
* *The Romantic Age* (1949)
* *Dance Hall* (1950)
* *White Corridors* (1951)
* *Madame Louise* (1951)
* *The Card* (1952)
* *Made in Heaven* (1952)
* *The Runaway Bus* (1954)
* *The Gay Dog* (1954)
* *The Happiness of Three Women* (1954)
* *Track the Man Down* (1955)
* *That Woman Opposite* (1957)
* *6.5 Special* (1958)
* *À Couteaux Tirés* (1964) (cyfansoddodd y sgôr hefyd) (aka "Daggers Drawn" yn yr Unol Daleithiau)
* *Finian's Rainbow* (1968)
* *Goodbye, Mr. Chips (1969)
* *Drôles de Zèbres* (1977)
* *Never, Never Land* (1980)
* *Sans Famille* (teledu Ffrengig 1981)

## Cyfeiriadau
## Dolenni allanol
* Gwefan swyddogol
* Gwefan y DU
* Cyfweliad gyda'r BBC
* Cyfweliad Jac yt Undeb 
* Cyfweliad BBC Radio Wales, Ionawr 2007 
* Cyfweliad *Las Vegas Sun*, Chwefror 2007 
*Cyfweliad BBC Radio Wales, Awst 2008
*Cloriau disgograffiaeth 

Categori:Genedigaethau 1932
Categori:Cantorion o Loegr
Categori:Actorion benywaidd o Loegr
Categori:Cadlywyddion Urdd yr Ymerodraeth Brydeinig
Categori:Pobl o Surrey
Categori:Pobl o Loegr o dras Gymreig
Categori:Merched yr 20fed ganrif
Categori:Merched yr 21ain ganrif